**Aba Város Önkormányzat Képviselő-testületének**

**11/2019. (X. 23.) önkormányzati rendeletét**

**a képviselő-testület szervezeti és működési szabályzatáról szóló 8/2017. (V. 31.) önkormányzati rendelet módosításáról**

Aba Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

(1) A képviselő-testület szervezeti és működési szabályzatáról szóló 8/2017. (V. 31.) önkormányzati rendelet (a továbbiakban: Rendelet) 56. §-a helyébe a következő rendelkezés lép:

„A képviselő-testület a következő állandó bizottságokat hozza létre:

1. Pénzügyi, Ügyrendi, Település-fejlesztési és Településrészi Bizottság, amelynek létszáma 3 főből áll, ebből 2 fő képviselő tag, 1 fő nem képviselő tag
2. Szociális, Oktatási, Kulturális és Társadalmi Kapcsolatok Bizottsága, amelynek létszáma 3 főből áll, ebből 2 fő képviselő tag, 1 fő nem képviselő tag”

(2) A Rendelet 63. § (1) bekezdése helyébe a következő rendelkezés lép:

„A képviselő-testület – a polgármester helyettesítésére, munkájának segítésére – két fő alpolgármestert választ.’

**2. §**

(1) A Rendelet kihirdetése napján 14. óra 25. perckor lép hatályba, és hatályba lépését követő napon hatályát veszti.

(2) A Rendelet kihirdetéséről a jegyző gondoskodik.

Aba, 2019. október 23.

Dr. Mikula Lajos Eszterbauer Erzsébet

 polgármester jegyző

**Záradék:**

A Rendeletet 2019. október 23-án 14.25 órakor kihirdettem.

Aba, 2019. október 23.

Eszterbauer Erzsébet

jegyző